Jeg ved mig så dejlig en urtegård
Jeg ved mig så dejlig en urtegård, 
en urtegård, 
på hver en side i roser hun står 
om sommeren, om sommeren. 
 
Hun er alt som det stolteste kloster, 
det stolteste kloster, 
derinde vokser så mangen små blomster 
om sommeren, om sommeren. 
 
Derinde vokser så fager en lind, 
så fager en lind, 
derinde spiller både hjort og hind 
om sommeren, om sommeren. 
 
Der rinder ej vand, men den klareste vin, 
den klareste vin, 
i aften går jeg til kæresten min 
om sommeren, om sommeren. 
 
Derinde vokser en rose så rød, 
en rose så rød, 
derinde synger en nattergal 
om sommeren, om sommeren. 
 
Den vise, jeg her for Eder kvæder, 
for Eder kvæder. 
er om den jomfru, mit hjerte glæder 
om sommeren, om sommeren. 

 Anonym forfatter
 Anonym komponist
 Viser